Նպատակ (ֆիլմ)

Նպատակ (, Mizani), 1980 թվականին Վրացֆիլմ կինոստուդիայում նկարահանված գեղարվեստական արկածային ֆիլմ (բաղկացած է երեք սերիայից)։

Սյուժե 
Ֆիլմի գործողությունները տեղի են ունենում 1918 թվականին Բաթումում։
Նավը, որով զենք, փող ու գաղտնի փաստաթղթեր պիտի հասցվեն հակահեղափոխական Անտոն Դենիկինին, հայտնվում է Բաթումում հավաքված տարբեր խմբավորումների ուշադրության կենտրոնում։ Դրանցից մեկն էլ բոլշևիկյան ընդհատակյա խմբակն է, որ պայքարում է բրիտանական գաղութարար ուժերի դեմ։ Այդ խմբակի նպատակն է թույլ չտալ, որ զենքը հասնի սպիտակներին։

Բոլշևիկներին հաջողվում է նավ բարձրանալ, զինաթափել նավապետին։ Նրանք վերցնում են փողն ու փաստաթղթերը և ականապատում նավը։ Նրանց մնում է միայն փախչել հետապնդողներից, և նրանք որոշում են հեռանալ ճահճով։ Սակայն նրանց խմբում դավաճան կա. վերջինս փորձում է փախչել՝ իր հետ տանելով փողը, սակայն սպանվում է իր նախկին ընկերների կողմից։ Խմբի ամենաերիտասարդ անդամին հաջողվում է դուրս գալ անգլիացիների շրջապատումից՝ իր հետ տանելով կարևոր փաստաթղթերը, իսկ մյուսները զոհվում են անհավասար կռվում։

Դերերում 
 Գուրամ Փիրցխալավա - Ուտա
 Իմեդա Կախիանի - Անդրո
 Արիադնա Շենգելայա - Նադիդե
 Լևան Պիլպանի - Բոցո
 Էլգուջա Բուրդուլի - Աշորդիա
 Բորիս Ցիպուրիա - Սելիմ
 Գիա Գուգունավա - Նիզյա
 Բերդիա Ինցկիրվելի - Կալենիկե
 Սերգո Պաչկորիա - Հասան
 Վառլամ Ցուլաձե - Մարկոզ
 Ռուսլան Միքաբերիձե - նավաստի
 Ռևազ Տավարտկիլաձե - գեներալ

Աղբյուրներ 
 «Նպատակ» ֆիլմը kino-teatr.ru կայքում

Արտաքին հղումներ 
 «Նպատակ»  ֆիլմը «Վրացական ազգային կինեմատոգրաֆիա» կայքում 

Վրացական ֆիլմեր
1980 ֆիլմեր
Խորհրդային ֆիլմեր
Արկածային ֆիլմեր
«Վրացֆիլմ» ստուդիայի ֆիլմեր
Խորհրդային արկածային ֆիլմեր
Ռուսերեն ֆիլմեր
Վրացերեն ֆիլմեր